CELEX: 62006CA0408
Language: fi
Date: 2007-12-13 00:00:00
Title: Asia C-408/06: Yhteisöjen tuomioistuimen tuomio (kolmas jaosto) 13.12.2007 (Bundesfinanzhofin (Saksa) esittämä ennakkoratkaisupyyntö) — Landesanstalt für Landwirtschaft v. Franz Götz (Kuudes arvonlisäverodirektiivi — Taloudellinen toiminta — Verovelvolliset — Julkisoikeudelliset yhteisöt — Maitokiintiöiden myyntipiste — Maatalouden interventioelinten ja työpaikkamyymälöiden liiketoimet — Huomattava kilpailun vääristyminen — Maantieteelliset markkinat)

23.2.2008   
            
            
               FI
            
            
               Euroopan unionin virallinen lehti
            
            
               C 51/22
            
         Yhteisöjen tuomioistuimen tuomio (kolmas jaosto) 13.12.2007 (Bundesfinanzhofin (Saksa) esittämä ennakkoratkaisupyyntö) — Landesanstalt für Landwirtschaft v. Franz Götz
   (Asia C-408/06) (1)
   
   (Kuudes arvonlisäverodirektiivi - Taloudellinen toiminta - Verovelvolliset - Julkisoikeudelliset yhteisöt - Maitokiintiöiden myyntipiste - Maatalouden interventioelinten ja työpaikkamyymälöiden liiketoimet - Huomattava kilpailun vääristyminen - Maantieteelliset markkinat)
   (2008/C 51/35)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Landesanstalt für Landwirtschaft
   
      Vastaaja: Franz Götz
   Oikeudenkäynnin kohde
   Ennakkoratkaisupyyntö — Bundesfinanzhof — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 4 artiklan 5 kohdan toisen ja kolmannen alakohdan ja liitteessä D olevan 7 ja 12 kohdan tulkinta — Maidon toimitusviitemäärän luovutusta koskeva lasku, jossa ei ole ilmoitettu erikseen arvonlisäveroa — Sen arviointi, onko sellainen liittovaltion perustama elin, jonka tehtävänä on maidon toimitusviitemäärien luovuttaminen maidontuottajille etukäteen suoritettua maksua vastaan, verovelvollinen
   Tuomiolauselma
   
               1)
            
            
               Maitokiintiöiden myyntipiste ei ole jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna 19.1.2001 annetulla neuvoston direktiivillä 2001/4/EY, 4 artiklan 5 kohdan kolmannessa alakohdassa ja mainitun direktiivin liitteessä D olevassa 7 kohdassa tarkoitettu maatalouden interventioelin eikä mainitun direktiivin 4 artiklan 5 kohdan kolmannessa alakohdassa ja mainitun direktiivin liitteessä D olevassa 12 kohdassa tarkoitettu työpaikkamyymälä.
            
         
               2)
            
            
               Siitä, että maitokiintiöiden myyntipiste ei ole verovelvollinen kuudennen direktiivin 77/388, sellaisena kuin se on muutettuna direktiivillä 2001/4, 4 artiklan 5 kohdassa tarkoitetusta viranomaisena suorittamastaan toiminnasta tai liiketoimista, ei aiheudu huomattavaa kilpailun vääristymistä siitä syystä, että pääasian kaltaisessa tilanteessa myyntipisteen julkisten palveluiden kanssa kilpailevia palveluita tarjoavia yksityisiä toimijoita ei ole. Koska tämä toteamus pätee kaikkiin kyseisen jäsenvaltion määrittelemällä tietyllä toimitusviitemäärien luovutusalueella toimiviin maitokiintiöiden myyntipisteisiin, on todettava, että kyseinen luovutusalue muodostaa merkitykselliset maantieteelliset markkinat, joilla huomattavan kilpailun vääristymisen olemassaolo määritetään.
            
         
      (1)  EUVL C 310, 16.12.2006.